cyanic-selkie/wikianc huggingface dataset:
కుంతీదేవి
ఆశ్రమ జీవనం
పతిని పట్టుకుని బోరున ఏడుస్తూ ఉంది మాద్రి. ఆ ఆక్రందన ద్వని విని కుంతి పరుగెత్తుకు వచ్చింది. కొడుకులు కూడా వచ్చారు. శత్రశృంగ నివాసులైన మునులు వచ్చారు. శాపఫలం పొందిన రాజును చూసి శోఖిస్తున్నారు. కుంతి ముందుకు వచ్చి మాద్రిని ప్రక్కకు లాగి నేను పతి వెంటనే పోతాను, నీవు బిడ్డలను పోషిస్తూ ఉండు అని అన్నది, మాద్రి కుంతిని వెన్నక్కు త్రోసి నేనే పతి వెంట వెళతాను, నీవు మహారాజును స్వయంవరంలో చేపట్టావు, వంశము నిలిపావు, పుణ్యగతి కలిపించావు, అభీష్టం తీర్చావు, నేను కోరిక తీర్చలేకపోయాను. శాప విషయం తెలిసి కూడా ఏమరపాటున చేటు తెచ్చిన పనికిమాలిన దానను, ఇలాంటి నేను పుత్రులను సంరక్షించగలనా? వద్దు నన్ను వెళ్ళనీ, అన్య లోకంలో అయినా పతికి ప్రీతి కలించడానికి ప్రయత్నిస్తాను. అక్కా! నీవే బిడ్డలను రక్షించాలి. అని ధీనంగా వీడుకోలు పలికి మునీశ్వరులకు నమస్కరించి చితి ఎక్కి పతితో పాటు అగ్ని శిఖలలో లీనమై పోయింది. సతీ సహగమనమనేది విధి కాదు, యిచ్చికం. ఇష్టమున్నవాళ్ళు చితి ఎక్కవచ్చు. లేని వాళ్ళు మానుకోవచ్చు. శతశృంగవాసులు కుంతిని ఊరడించి, పాండుకుమారులను సముదాయించి, అందరిని హస్తినాపురికి తోడుకొని వచ్చి కురు వృద్ధులకు అప్పగించి వెళ్ళారు. కుంతి విదవ అయ్యింది. బిడ్డలు నేదరులు కనుక రక్షణ భారము, విద్యా శిక్షణ భారము రెండూ తానే వహించవలసి వచ్చింది.
కౌరవ - పాండవ విద్యాభ్యాసం
గాంధారేయులు, కౌంతేయులు కలసి విద్యాభ్యాసం చేశారు. దుర్యోధన, దుశ్శాసనాధులు గాంధారేయులు, యుదిష్టర, భీమార్జున, నకుల సహదేవులు కౌంతేయులు. నకుల సహదేవులు మాద్రేయులైనా, కౌంతేయుల క్రిందనే లెక్క. సంరక్షకురాలు కుంతీ దేవి కనుక. ద్రోణాచార్యుడు, కృపాచార్యుడు విద్యా గురువులు. ద్రోణునకు కౌంతేయుడైన అర్జుని పట్ల వాత్సల్యమెక్కువై విశేష అస్త్రాలెన్నో అనుగ్రహించాడు. కౌరవ, పాండవ కుమారులే కాక, మరెందరో చుట్టుపక్కల నుండి రాజ కుమారులు వచ్చి హస్తినాపురములోని అదర్వణ కళాశాలలో విద్యాభ్యాసం చేశేవారు. పిల్లలు ఎదిగారు. సమస్త విద్యలలో కాకలు తీరారు.
కుమార విద్యా ప్రదర్శనం
ఒక నాడు కుమారాస్త్ర విద్యా ప్రదర్శనం జరిగింది. మహారాజు, గాంధారి ముందరి వరుసలో కూర్చుంది. గాంధారి ప్రక్కనే కుంతీ దేవి కూర్చుంది. వ్యాసాది భూసురులు విచ్చేశారు. భీష్ముడు, విధురుడు, శల్యుడు, శకుని, సోమదత్తుడు, మున్నగు వారు, కురువృద్ధులు, బంధు మిత్ర్రులు సభను అలంకరించారు. రంగస్ధలం రమణీయంగా అలంకరింపబడింది. రాకుమారులు తమ తమ ధనుర్విద్యా పాండిత్యం ప్రదర్శిస్తున్నారు. అర్జునుని వంతు వచ్చింది. నల్లని వాడు, పద్మనయనముల వాడు, ఇనుప కవచం తొడుక్కుని కరికలభం లాగా ఉన్నాడు. అతని హస్త లాగవం, అతని చిత్ర విచిత్ర భాణ ప్రయోగ చాతుర్యం, ఒక బాణం వేసి వాన కురిపించడం, ఒక బాణం వేసి గాలి పుట్టించడం, ఒక బాణం వేసి అగ్ని జ్వాలలు రేపడం చూసి సభ చప్పట్లు కొట్టి ప్రశంసిస్తూ ఉంది. అప్పుడు కుంతీ దేవి తనలో తాను ఆశలు త్రవ్వుకుంటూ పారవశ్యం పొందుతూ ఉంది. ఈ కాలంలో అర్జునుని మించిన విలుకాడు లేడు. అను అభినందన వాక్యాలు ఆకాశం నిండుతున్నాయి.
ఎవరో సభలో ప్రవేశించారు
ఆ తరుణములో కొండమీద పిడుగు పడ్డట్లు ఒక భయంకర ద్వని వచ్చింది. అందరు రంగ ద్వారము వైపు చూశారు. ఎవరో ప్రవేశద్వారము వద్ద నిలిచి, మల్ల అరిచాడు. వాడు భుజబలం ప్రదర్శించడానికి వచ్చాడు. పాండవులు ద్రోణుని అండ చేరారు. కౌరవులు, దుర్యోధనుని అండ చేరారు. ఉన్నత విగ్రహం, పసిడి మైచాయతో లోనికి వస్తున్నాడు. వాని చేతిలో పెద్ద ధనస్సు ఉంది. సరాసరి సభలోకి వచ్చాడు. కృపాచార్యులకు, ద్రోణాచార్యులకు నమస్కరించాడు. అర్జునుని వైపు తిరిగి ఇలా అనాడు. ఈ విద్యలు మాకు తెలుసు. మేమూ చూపగలం నీ వొక్కనివే నేర్పరివనుకోకు, ద్రోణాచార్యుడనుమతించాడు. అతడు తన నేర్పు ప్రదర్శిస్తున్నాడు. ఇంకా ఎన్నో అద్భుతాలు చూపుతున్నాడు. అర్జునునితో ద్వంద్వ యుద్ధం చేస్తానంటున్నాడు.
కర్ణుడు అంగరాజైనాడు
అర్జునుడు ఈ క్రొత్త వ్యక్తితో వాగ్యుద్ధానికి దిగాడు. నీవు పిలవని పేరంటానికి వచ్చి, అధిక ప్రసంగం చేస్తున్నావు. ఎవడవు? వెళ్ళిపో, అని కృపాచార్యులందుకున్నాడు. ఓయి! కొత్తబ్బాయి! నీ అంతస్తు తెలుసుకోకుండా వ్యవహరిస్తున్నావు. అర్జునుడు రాజ పుత్రుడు. రాజ పుత్రులతో ద్వంద్వ యుద్ధం చేసే అర్హత రాజ పుత్రులకే వుంటుంది. నీ నాయన రాజా? నీవు రాజువా? అని అడిగే సరికి బదులు చెప్పలేకపోయాడు. తల వంచుకున్నాడు. అప్పుడు ధుర్యోధనుడు ముందుకు వచ్చాడు. అర్జునునితో తలపడగల వీరుని కోసమే చూస్తున్నాను. కనుక అప్పటికప్పుడే తండ్రితో చెప్పి అంగరాజ్యమిప్పించి, అక్కడిక్కక్కడే పట్టాభిషేకము చేయించి, అతనికి రాజ లాంచనాలు కల్పించి రాజు అనిపిస్తాడు. స్వశక్తిచే పైకి వచ్చిన ఈ వ్యక్తియే కర్ణుడు.. కర్ణుడు దుర్యోధనునికి స్నేహ హస్తము అందిస్తాడు, కుంతి చూస్తూ ఉండగానే కర్ణుడు ప్రతిపక్షములో చేరాడు. కుంతి నిస్సహాయురాలై, నిట్టూర్పు విడిచింది. లక్క ఇంటిలో పాండవులు
పాండవులకు కౌరవులకు పడలేదు. పచ్చి గడ్డి వేస్తే భగ్గుమని మండుతుంది. దృతరాష్ట్రునికి కూడా మనసులో కష్టంగానే ఉంది. ఒక నాడు దుర్యోధనుడు తన మనో దుఃఖం తండ్రికి వెల్లడిస్తాడు. పాండవ ప్రాభల్యం పెరగకుండా, నిరోధించే ఉపాయం చూడమంటాడు. కుంతితో పాటు పాండవులను కొంత కాలం దూరంగా ఉంచడం శ్రేయస్కరం అని చెప్తాడు. తండ్రి అనుమతితో పాండవ నివాసం వారణావతమనే పట్టణానికి మార్పిస్తాడు. తల్లీ కొడుకులు నూతన గృహప్రవేశం చేశారు. అక్కడ వారి కోసం కొత్తగా భవనం కట్టించి పేట్టాడు. ఇంటి గోడలు మిస మిస మెరుస్తూ ఉన్నాయి. భీమునికి అనుమానం కలిగి గిల్లి చూస్తాడు. ఇల్లంతా లక్కతో నిర్మించాడు. నిప్పు చూపితే భగభగ మండిపోతుంది. సోదరులారా! అగ్ని భయం ఉంది. జాగ్రత్త అన్నాడు. విధురుడు పాండవ పక్షపాతి, దుర్యోధనుని ద్రోహ చింత అతనికి తెలిసి, అయ్యో! అన్యాయంగా పాండవులు బూడిదై పోతారే అని జాలిపడి, ఫలానా రోజు లక్క ఇంటికి అగ్గి పెడతారు. మీరు ఆ రాత్రి తప్పించుకోవలసిందిగా అని రహస్యంగా వార్త పంపిస్తాడు. అంతే కాకుండా ఒక సొరంగం త్రవ్వించి, లక్క ఇంట్లో నుండి బయట పడటానికి మార్గం కలిపిస్తాడు. పాండవులు జాగ్రత్త పడ్డారు. సురక్షిత ప్రదేశానికి
కుంతీ దేవిని సేవిస్తూ, వారణావతములో ఒక బోయత ఉండేది. ఆమె దుర్యోధనుని గూడచారిణి. ఇక్కడి సంగతులు అక్కడికి చేరవేస్తూ ఉండేది. శిల్పాచార్యుడు పురోచనుడు అనే వాడు కూడా ఆ ప్రాంతములోనే ఉండేవాడు. తన ప్రభువు ఆజ్ఞ ప్రకారం కృష్ణ చతుర్ధశి నాడు, అర్ధరాత్రి మీరిన తరువాత లక్క ఇంటిని తగులబెట్టడానికి సిద్ధంగా ఉన్నాడు. కృష్ణచతుర్ధశి వచ్చింది. కుంతీ దేవి ఆ రోజు ఊరిలో ఉండే ఇల్లాండ్రకంతా అన్నదానం సంతర్పణ జరిపింది. గూడచారిణి బోయతకు అయిదుగురు కొడుకులున్నారు. తల్లీ, కొడుకులు సుష్టిగా భోంచేసి, తప్ప తాగి, ఆనాడు అక్కడే లక్క ఇంటి పంచన పడుకుని నిద్ర పోయారు. అర్ధరాత్రి వేళ భీముడు లేచాడు. శిల్పాచార్యుని ఇంటికి ముందుగా నిప్పు పెట్టారు. కుంతిని ధర్మార్జునాధులను సొరంగం లోనికి పంపించి, లక్క ఇంటికి నిప్పు పెట్టాడు. సొరంగం దారిగుండా తాను, తన వారు సురక్షితంగా నిర్ఘమించారు. ఘటోత్కచుడు పుట్టాడు
నిద్రలేక, వడిగా నడవలేక తల్లి తూలుతొ ఉంది. సహోదరులు కూడా అలసి పోయారు. అది తెలిసి భీముడు తల్లిని, సోదరులను ఎత్తుకున్నాడు. తల్లి మెడ మీద కూర్చుంది. నకుల సహదేవులు చంకలో ఇరుక్కున్నారు. భీముడు ఐదుగురిని మోసుకుని పవన వేగంతో నడచి గంగానది దాటి, దుర్గమారణ్యం గుండా ప్రయాణించాడు. సాయంకాలమయింది. ఒక మర్రి చెట్టు క్రింద విశ్రమించాడు. ఆ ప్రక్కన కుంట ఉంది. నీళ్ళు త్రాగి వచ్చి కూర్చున్నాడు. అందరూ నిద్ర పోతున్నారు. భీముడు కూర్చుని ఆలోచిస్తున్నాడు. హిడింబి అనే రాక్షసి వచ్చింది. భీముని ప్రేమించింది. భీముడు తొణకలేదు. ఇంతలో హిడంబడు గర్జిస్తూ వచ్చాడు. భీముడు వాడిని పట్టుకుని చీల్చి ప్రోవు పెట్టాడు. హిడింబి భీముని వెంబడించింది. పెళ్ళి చేసుకొమ్మని అడిగింది. రాక్షసులు నమ్మదగిన వారు కాదు. నిన్ను కూడా చంపేస్తాను. పొమ్మను అంటాడు. హిడింబి కుంతీ దేవిని శరణు వేడింది. కుంతీ జాలిపడి హిడింబిని చేపట్టమని చెబుతుంది. తల్లి ఆజ్ఞాను పాటించి, హిడింబిని భార్యగా స్వీకరిస్తాడు. హిడింబి భీమ సేనుల వివాహ ఫలితమే ఘటోత్కచుడు. పాండవులకు పరలోక క్రియలు
వారణావతంలో లక్క ఇల్లు కూలిపోయిందని, అందులో ఒక స్త్రీ, ఐదుగురు పురుషులు దగ్దులయ్యారను వార్త హస్తినాపురికి వెళ్ళింది. అయ్యో1 కుంతీ సహితంగా పాండవులు మసి అయిపోయారని, ధృతరాష్ట్రుడు చాలా దుఃఖించి, వారికి పర లోక క్రియలు ఘనంగా చేయించారు. దుర్యోధనుడు పీడ విరగడయిపోయిందని సంతోషించాడు. నేను మాట యిచ్చాను
పాండవులు క్రమంగా ప్రయాణిస్తూ, ఏక చక్ర పురమనే అగ్రహారము చేరుకున్నారు. అక్కడ ఒక బ్రాహ్మణుల ఇంటి పంచలో దిగారు. వైదిక వృత్తిలో కాలక్షేపం చేస్తున్నారు. ఒక నాడు కుంతీ, భీముడు ఇద్దరే విడిదిలో ఉన్నారు. తక్కిన వారు భిక్షానికి వెళ్ళారు. ఒక పెట్టున ఆ ఇంటి వారంతా గొల్లుమన్నారు. పాపం వీరికి ఏమి కష్టమొచ్చిందో! మనకు ఆశ్రయమిచ్చారు. మంచివారు, వీరికి మనము ఏదయినా ప్రత్యుపకారము చేయాలి అని అనుకొంటూ ఉండేదాన్ని, అని అన్నది కుంతి. ఈ సమయములో మనము వారిని ఆదుకోవాలి అని చెప్పింది కుంతీ దేవి. తప్పకుండా చేద్దాము. వెళ్ళి విషయమేమిటో కనుక్కుని రమ్మని అన్నాడు భీముడు. కుంతీ దేవి వెళ్ళి వచ్చింది. నాయనా! భీమ సేనా! నేను వారికి మాట యిచ్చాను. నీవు నెరవేర్చాలి. ఇక్కడ యమునా నది గట్టుమీద భకుడనే రాక్షసుడున్నాడు. వాడు ఊరి మీద పడి ప్రజలను మారి మసిగినట్లు తినేవాడట. ఒక నాడు ఊరి పెద్దలంతా సభ చేసి ఒక కట్టడి చేసుకున్నారంట. రాక్షసుడు ఊరిమీదకు రాకూడదు, అక్కడే ఉండాలి, ప్రతి దినం ఒక ఇంటి వరుస ప్రకారం ఒక మనిషి, రెండు దున్నపోతులకు కట్టిన బండి నిండా అన్నము పంపిస్తాము అని. రాక్షసుడు బండెడు కూడు, రెండు దున్నలు, ఒక మనిషిని మొత్తం స్వాహా చేస్తాడట. ఈ దినం మన ఇంటి బ్రాహ్మణుని వంతు వచ్చింది. భకునికి ఆహారంగా నేను పోతాను అని గృహస్తు, వద్దు నేనే పోతానని ఇల్లాలు, మీరిద్దరూ వద్దు ఎప్పుడైనా ఇల్లు దాటి వెళ్ళే దాన్నే కదా అని కూతురు ఒకరినొకరు కౌగిలించుకుంటూ ఏడుస్తున్నారు. నేను మాట యిచ్చాను, నా కొడుకుని పంపుతానని. ఇదీ సంగతి అని చెప్పింది కుంతీ. నేనంత బుద్ధిలేని దాన్ని కాను
అంతా విని భీముడు ఇంతేనా, నేను పోతాను, నాకు కడుపునిండా అన్నము పెట్టించు అన్నాడు, ఉల్లాసంగా ఉన్నాడు. ఇంతలో భిక్షానికి వెళ్ళిన సోదరులువచ్చారు. భీముని వాలకము చూసేసరికి ధర్మరాజుకు అనుమానం కలిగింది. వీడు ఎవరితోనో పోట్లాటకు తయారైనాడే, అని తల్లిని అడిగాడు. సంగతి తెలుసుకున్నాడు. అమ్మా! నీకు వెర్రా? పిచ్చా?, భీముడు నీకు బరువయ్యాడా? తల్లికి నలుగురు కొడుకులుంటే దురదృష్టవశాత్తు వారిలో ఒకడు కుంటో, గుడ్డో అయితే తల్లి వాడిని కూడా ప్రేమిస్తుందే కానీ, పోగొట్టుకోవడానికి అంగీకరించదు. నీవు భీముని రక్కసునికి ఆహారముగా ఇస్తావా? అను ఆక్రోశించాడు ధర్మరాజు. భీముడు నవ్వాడు. తల్లి కూడా నవ్వుతూ, నీవు భీమ సేనుని ఆ ఏటి గట్టున ఉండే భకునికి లోకువ అని భావిస్తున్నావా? నేనంత బుద్ధి లేని దాన్ని కాదు. వీడు వజ్ర శరీరుడు. వీడు పుట్టిన పదవ రోజున నా చేతిలోనించి జారి క్రింద పడ్డాడు. అది కఠిన శిలా ప్రదేశము, వీడికి ఏమైనా దెబ్బ తగిలిందేమోనని భయపడ్డాను. తీరా చూస్తే వీడి శరీర భారానికి కొండ రాయి నుగ్గయిపోయింది. వీడు అంత గట్టి వాడు. మనకు నిలువ నీడ యిచ్చిన ఈ కుటుంబానికే కాదు, ఈ ప్రదేశానికి రాక్షస బాధ లేకుండా చేయాలని నా ఉద్దేశము, మీరేమి భయపడవద్దు అని సమాధానమిచ్చింది కుంతీ దేవి. భీముడు భకుని వధించాడు.
పాంచాల దేశానికి ప్రయాణము
పాంచాల పతి ద్రౌపతీ స్వయంవరం చాటించాడు. నానాదేశాదీసులైన రాజ పుత్రులు, ధృపద రాజ్యానికి వెళుతున్నారు. బ్రాహ్మణులు గుంపులు, గుంపులుగా బయలుదేరారు. కుంతీ దేవి కుమారులతో ఇలా అన్నది. నాయనలారా! మనమిక్కడికి వచ్చి చాలా రోజులు అయింది. ఒకే చోట పాదుకొని ఉండుట దేనికి, వెళదాము, దక్షిణ పాంచాల దేశము సుభిక్షంగా ఉందని, అక్కడి ప్రజలు బ్రాహ్మణులకు ఆప్యాంగా లడ్లు, పాలు, పెరుగు, భోజనము పెట్టి సత్కరిస్తారని, వింటున్నాము అని అన్నది. వారికి ముందే వెళ్ళాలని అభిప్రాయముంది. తల్లి హెచ్చరించేసరికి మూపులు మూడయ్యాయి. బయలు దేరారు. ధృపద పురం ఛేరుకున్నారు. ఊరంతా కిటకిటలాడుతూ ఉంది. ఎక్కడ చూసినా, పెద్దపెద్ద గుడారాలు, రాజబటులు, రథాలు ఒకటే సందడి. తమకి విడిది ఎక్కడ దొరుకుతుంది. ఒక కుమ్మరి శెట్టి ఇంట్లో దిగారు. మృగచర్మాలు, నార చీరలు, విభూది పట్టెలు, వేద ఘోష అచ్చంగా బ్రాహ్మణమూర్తులై నివురు గప్పిన నిప్పుల్లా ఉన్నారు. తల్లి విడిదిలోనే ఉంది. కొడుకులు ఐదుగురు స్వయంవర సభకు వెళ్ళారు.
ద్రౌపతి స్వయంవరం
ద్రౌపతి కలువ పువ్వు వంటి నల్లని మూర్తి, త్రిలోక సుందరి, తెల్లని పూదండ చేత బట్టుకుని, మన్మధుని ఆరవ బాణము లాగా నిలుచుని ఉంది. రాజ లోకమంతా మూగి ఉన్నారు. మంగళ వాది ద్వనులు రకరకాల జనుల సందడి, సముద్రపు ఘోషను అనుకరిస్తున్నాయి. ద్రౌపతి సోదరుడు దుష్టద్యుమ్నుడు ముందుకు వచ్చాడు. చెయ్యెత్తి నిశ్శబ్దముగా ఉండమని కోరాడు. అక్కడ గంధ, పుష్ప దీపార్చితమైన పెద్ద విల్లు, అమ్ములు, ఆకాశములో నిలిపిన కన్యక మత్శ్య యంత్రము చూపాడు. ఈ కార్ముకమునెక్కుపెట్టి ఐదు బాణాలతో ఆ లక్ష్యాన్ని ఎవరు చేదిస్తారో వారిని మా కన్య వరిస్తుంది అని ప్రకటించాడు. ఉత్సాహంతులైన రాజ పుత్రులందరూ ప్రయత్నించారు. కానీ సాధ్యపడలేదు. ఇక క్షత్రియ వీరులలో ముందుకు వచ్చే వారు ఎవరూ కనబడలేదు. అప్పుడు బ్రాహ్మణ్యములో నుండి బ్రాహ్మణ వేష దారి అర్జునుడు ముందుకు వచ్చాడు. విల్లు తీసుకున్నాడు. లక్ష్యము ఛేదించాడు. ద్రౌపతి అతనికి పూల దండ వేసింది. ఐదుగురు పంచుకోండి
బ్రాహ్మణులంతా ఉబ్బితబ్బిబ్బయి నాట్యము చేశారు. క్షత్రియులకు తల గొట్టినట్లయింది. కడుపుమంటతో కౌరవులు గలాటా చేశారు. కృష్ణ బలరాములు వినోదము చూస్తూ కూర్చున్నారు. సద్దుమణిగిన తరువాత భీమార్జునులు ద్రౌపతిని తోడ్కొని విడిదికి వెళ్ళారు. అంతకు ముందే ధర్మరాజు నకుల సహదేవులు వెళ్ళారు. గాండీవి ఉత్సాహంగా పొంగిపోతూ అమ్మా! భిక్ష తెచ్చా అన్నాడు. పెళ్ళికూతురు వెనుక ఉంది. కుంతి తల ఎత్తి చూడకుండా, ఎప్పటిలాగే ఐదుగురు పంచుకోండి నాయనా! అన్నది. తీరా చూస్తే భిక్ష కాదు మృగాక్షి. కుంతీ దేవి నాలుక కొరుక్కుని అయ్యో! నాయనా! ఎంత మాట అన్నాను!! భిక్ష అంటే భిక్షే అనుకున్నాను, నా మాట మీరెప్పుడు జవ దాటి ఎరుగరు. ఇప్పుడేటి మార్గము అని విచారించింది. ముందే వ్రాసిపెట్టాడు
ద్రౌపతి రంగు నలుపే అయినా, రూపు సచీ దేవికి పై చేయిగా ఉంది. ఆ కన్యను చూస్తే పాండవులు అయిదుగురికి అభిలాష కలుగుతూ ఉంది. భీముడు హిడింబిని స్వీకరించేటప్పుడు తక్కిన నలుగురు చూశారు కదా, ఎవరికి అటువైపు మనసు పోలేదు. ఇప్పటి పరిస్ధితి తద్భిన్నంగా ఉంది. ధర్మరాజు ఈ రహస్యం గ్రహించాడు. కుంతితో అన్నాడు అమ్మా! నీ మాట మేమెప్పుడు కాదనలేము. ఇప్పుడు కూడా కాదనము, ద్రౌపతిని మేము ఐదుగురము పెండ్లాడతాము, చిక్కు విడిపోయింది. కానీ ద్రుపదుడు ముక్కు నలుచుకున్నాడు. ఇదెక్కడి న్యాయమన్నాడు. అంతలో వేద వ్యాసుల వారు దయ చేశారు. ద్రౌపతి పుట్టు పూర్వోత్తరాలు వివరించి ఈ కన్యకు భర్తలు ఐదుగురు అని బ్రహ్మ ముందే వ్రాసిపెట్టినాడు, తల్ప్పు లేదు కానీవండి అని సలహా యిచ్చాడు, పెళ్ళి జరిగింది. కుంతి నోటి వెంట ఒక మాట వస్తే అది జరిగి తీరవలసిందే. పాండవులకు అర్ధరాజ్యం
పాండవులు ద్రుపద పురములో ఇష్టోపభోగాలు అనుభవిస్తూ ఉన్నారు. ఈ వార్త హస్తినాపురము చేరింది. పాండవులు బ్రతికి బయట పడటమే కాక, చుట్టాల ప్రాపు సంపాదించుకున్నారు. దుర్యోధనునికి నడుములు విరిగినంత పనయింది. తిరిగి కౌంతేయులకు చెరుపు చేయాలని చూశాడు. పాండవులు ఇంద్ర ప్రస్త పురం నిర్మించుకుని, దిగ్విజయం చేసి రాజసూయయాగం నిర్వహిస్తున్నారు. కన్నుకుట్టి దుర్యోధనుడు ఏడుస్తున్నాడు. పుత్రుని పట్టాభిషేకము జరిగింది. రాజసూయయాగం చూసింది కుంతీ దేవి. ధన్యురాలిననుకున్నది. కానీ అచిర కాలములోనే విధి వక్రించింది. శకుని మాయ జూదములో పాండవ సంపదనపహరించి దుర్యోధనునికి యిచ్చాడు. కుంతీ చెప్పరానంత బాధ అనుభవించింది. కుంతీ సందర్శనం
పాండవులు జూదములో ఓడి అడవుల పాలయినపుడు కుంతి హస్తినాపురములోనే ఉంది. పాండవులు 12 ఏళ్ళు అరణ్యవాసము, ఒక ఏడు అజ్ఞాత వాసము పూర్తి చేసి బయట పడ్డారు. తమని ఒక కంట చూడమని గుడ్డిరాజుకు విన్నవించుకొన్నారు. లాభము లేకపోయింది. యుద్ధానికి సిద్దపడుతూ ఎందుకైనా మంచిదని, శ్రీ కృష్ణుని రాయభారిగా హస్తినాపురికి పంపించారు. రాయభారం విఫలమయింది. శ్రీ కృష్ణుడు తిరిగి వెళుతూ కుంతీ దేవి గృహద్వారము వద్ద బండి నిలిపి లోపలికి పోయి ఆమెను సందర్శించాడు. సపరివారముగా దృతరాష్టుడు అక్కడికి వచ్చాడు. శ్రీ కృష్ణుడు కుంతీ దేవి పాద పద్మాలకు నమస్కరించి, కౌరవ సభలో జరిగిన కథను వివరించాడు. నేను తిరిగి వెళుతున్నాను, కొడుకులకు నేవేమి సందేశమిస్తావో ఇవ్వమంటాడు. సంకోచం లేని సందేశం
ఇన్నాళ్ళు దాయాదుల పంచలో పడి ఉండి పల్లెత్తి ఒక మాట కూడా అనకుండా ఉన్న కుంతీ, ద్రతరాష్టుడు మొదలైన పెద్దలు ఉన్నారని సంకోచించకుండా, పరమ కఠినముగా మాట్లాడింది. అయ్యా! కృష్ణా నేనొకటే మాట చెపుతాను. రాజులకు పరాక్రమ జీవనం వృత్తి. వంశధర్మం. పూర్వభూపతుల ముచికుందుడు, సృంజయుడు, మున్నగువారు ఎలా బ్రతికారో యుదిష్టరుడు విని ఉంటాడు. నీవు నడిపిన రాయబారము బాగానే ఉంది. కౌరవులకు పాండవులకు పొత్తు కుదరదు. సంధి చెడిపోవడము మంచికే జరిగింది. కొలువులో కొప్పు పట్టి ఈడ్చి ఇల్లాలిని అవమానించిన విషయం నాకొడుకులు మరచారా? ఆనాడు సభలో చేయి చేసుకోవడానికి వీలు లేకపోయింది. ఇప్పుడేమయింది. కీర్తిలేని బ్రతుకెందుకు, పౌరుషముతో బ్రతకండి అని చెబుతాను ఇంతకంటే చెప్పలేని అని అన్నది. శ్రీ కృష్ణుడు వెళ్ళాడు, యుద్ధము తప్పదని ధ్రువపడింది, కుంతి ఇటు పాండవులకు అపాయమయిన, అటు కర్ణుడికి అపాయమయినా ఓర్చుకోలేదు. నీవూ నాపుత్రుడివే
కుంతీ కర్ణుని కలవడానికి వెళ్ళి నాయనా! నీవు నా కుమారుడవు. పాండవులు నీకు సోదరులు అని జరిగిన వృత్తాంతమంతా వివరించింది. కనుక నీవు పాండవులకు హాని కలుగ చేయవద్దని కోరింది. కర్ణుడు హాని చేయనని మాట యిచ్చాడు. కుంతీ ఆ మాట అనగానే సూర్యబింబము నుండి ఒక
సుల్తానా (నటి)
సుల్తానా (సుల్తానా రజాక్), భారతీయ తొలితరం సినిమా నటీమణి. మూకీ, టాకీ సినిమాలలో నటించింది. భారతదేశపు తొలి మహిళా సినిమా దర్శకురాలు ఫాతిమా బేగం కుమార్తె. భారతదేశ మొదటి టాకీ సినిమా ఆలం ఆరా (1931) నటి జుబేదా కు సోదరి.
వ్యక్తిగత జీవితం
సుల్తానాకు సేథ్ రజాక్ తో వివాహం జరిగింది. కుమార్తె జమీలా రజాక్, ప్రముఖ పాకిస్థానీ క్రికెటర్ వకార్ హసన్‌ను వివాహం చేసుకుంది. ఇతను చిత్రనిర్మాత ఇక్బాల్ షెహజాద్ సోదరుడు. అతను కరాచీలో నేషనల్ ఫుడ్స్ పేరుతో వ్యాపారాన్ని నడుపుతున్నాడు.
నటనారంగం
సుల్తానా మూకీ సినిమాల యుగంలో ప్రసిద్ధ నటిగా వెలుగొందింది. శృంగార పాత్రలలో నటించింది. 1922లో వచ్చిన వీర్ అభిమన్యు సినిమాతో నటిగా తన కెరీర్‌ను ప్రారంభించింది. ఆ తరువాత అనేక మూకీ సినిమాల్లోనూ, టాకీ సినిమాల్లోనూ నటించింది. 1947లో భారతదేశం విభజించబడినప్పుడు, ఆమె తన భర్తతో కలిసి పాకిస్తాన్‌కు వలస వెళ్ళింది. సుల్తానా ప్రోత్సాహంతో కూతురు జమీలా రజాక్ కూడా నటిగా సినిమారంగంలోకి అడుగుపెట్టింది. సుల్తాని నిర్మాతగా పాకిస్తాన్‌లో హమ్ ఏక్ హైన్ (1961) అనే సినిమాని కూడా నిర్మించింది. దీనిని ప్రముఖ స్క్రిప్ట్ రైటర్ ఫయాజ్ హష్మీ రచించాడు. ఈ సినిమా సరిగా ఆడకపోవడంతో తర్వాత ఏ సినిమాలను నిర్మించలేదు.
బయటి లింకులు
వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:గుజరాత్ వ్యక్తులు
అర్జున అవార్డు
thumb|భారత దేశపు పరుగుల రాణిగా పేరుగాంచిన పి.టి.ఉషకు భారత ప్రభుత్వం 1985లో పద్మశ్రీ, అర్జున అవార్డు తో సత్కరించింది. అర్జున అవార్డు: జాతీయ క్రీడలలో మంచి ప్రతిభ చూపిన క్రీడాకారులకు తగిన గుర్తింపును ఇవ్వడానికి 1961లో అర్జున అవార్డును భారత ప్రభుత్వము ఏర్పాటుచేసింది. ఈ అవార్డు వెంబడి రూ 500000 నగదు బహుమతి కూడా అందజేస్తారు. ఇది కేలవం క్రీడాకారులకు మాత్రమే అందజేసే పురస్కారం.
ఇటీవల భారత ప్రభుత్వం ఈ అవార్డు అందజేయడానికి మార్గదర్శకాలను మార్చింది. ఈ అవార్డుకు అర్హులు కావడానికి గత 3 సంవత్సరాలుగా మంచి క్రీడా ప్రతిభను కల్గి ఉండటమే కాకుండా మంచి క్రమశిక్షణ కలిగిన నడవడిక కూడా కల్గి ఉండాలి. 2001 నుంచి ఈ అవార్డును క్రింది వర్గాలలో మంచి నడ్వడిక కలిగిన వారికే అందజేస్తున్నారు.
బిలియర్డ్స్ & స్నూకర్
జాతీయ క్రీడా అవార్డు గ్రహీతల జాబితా, సంవత్సరం, అవార్డు.
బయటి లింకులు
వర్గం:భారతీయ పురస్కారాలు వర్గం:భారతీయ క్రీడారంగం
సాహెబ్‌గూడ
సాహెబ్‌గూడ. తెలంగాణ రాష్ట్రం, రంగారెడ్డి జిల్లా, ఇబ్రహీంపట్నం మండలంలోని గ్రామం.
చిలిపి పెళ్ళాం
చిలిపి పెళ్ళాం 1990 లో విడుదలైన తెలుగు సినిమా. ఇది  ఆరరో ఆరిరారో అనే తమిళ సినిమా కు  డబ్బింగ్ సినిమా. కన్నడ భాషలో తూగువె కృష్ణన అనే పేరుతో పునర్నించబడింది. ఇది రాజశ్రీ 400వ చిత్రం.
శ్రీలక్ష్మీదేవి కంబైన్స్ పతాకంపై పూర్ణిమా భాగ్యరాజ్ నిర్మించిన ఈ సినిమాకు కె.భాగ్యరాజ్ దర్శకత్వం వహించాడు. భానుప్రియ, కె.భాగ్యరాజా ప్రధాన తారాగణంగా రూపొందిన ఈ చిత్రానికి కె.భాగ్యరాజా సంగీతాన్నందించాడు.
తారాగణం
thumb|కె.భాగ్యరాజా
బాహ్య లంకెలు
వర్గం:డబ్బింగ్ సినిమాలు
ప్రమోద్ తివారీ
ప్రమోద్ తివారీ (జననం 16 జూలై 1952) భారతదేశానికి చెందిన రాజకీయ నాయకుడు. ఆయన ఉత్తరప్రదేశ్‌లోని ప్రతాప్‌గఢ్‌లోని రాంపూర్ ఖాస్ అసెంబ్లీ స్థానం నుండి తొమ్మిది సార్లు ఎమ్మెల్యేగా ఎన్నికయ్యాడు. ప్రమోద్‌ తివారీ 2013లో రషీద్ మసూద్‌పై అనర్హత వేటు కారణంగా ఖాళీ అయిన స్థానానికి జరిగిన ఉప ఎన్నికలలో ఆయన రాజ్యసభ సభ్యునిగా ఎన్నికై  ఏప్రిల్ 11, 2018 వరకు రాజ్యసభ సభ్యుడిగా పని చేశాడు.
రికార్డ్
ప్రమోద్‌ తివారీ రాంపూర్ ఖాస్ అసెంబ్లీ స్థానం నుండి వరుసగా ఏడు సార్లు ఎమ్మెల్యేగా ఎన్నికై గిన్నిస్ బుక్ ఆఫ్ వరల్డ్ రికార్డ్స్‌లోకెక్కాడు.
మూలాలు
వర్గం:ఉత్తరప్రదేశ్ రాజకీయనాయకులు వర్గం:ఉత్తర ప్రదేశ్ వ్యక్తులు వర్గం:భారత జాతీయ కాంగ్రెస్ నాయకులు వర్గం:రాజ్యసభ సభ్యులు
కీర్తి సురేష్
కీర్తీ సురేష్ భారతీయ నటి. మలయాళం, తమిళ, తెలుగు సినిమాల్లో ఎక్కువగా నటించారు. నిర్మాత జి. సురేష్ కుమార్‌, నటి మేనక ల కుమార్తె కీర్తి. 2000 మొదట్లో బాలనటిగా తెరంగేట్రం చేశారు ఆమె. ఫ్యాషన్ డిజైనింగ్ లో డిగ్రీ పూర్తి చేసి, వెండితెరకు తిరిగి వచ్చిన తరువాత హీరోయిన్ పాత్రల్లో నటిస్తున్నారు. 2013లో విడుదలైన మలయాళం సినిమా గీతాంజలి సినిమాతో హీరోయిన్ గా పరిచయమయ్యారు ఆమె. ఆ తరువాత తమిళ, తెలుగు చిత్రాలు కూడ నటించేందుకు సిద్ధమయ్యారు.
తొలినాళ్ళ జీవితం
కీర్తీ తల్లిదండ్రులు మలయాళ సినీనిర్మాత సురేష్ కుమార్, మలయాళ నటి మేనక. మేనక నిజానికి తమిళ ప్రాంతానికి చెందినవారు. కీర్తీ అక్క రేవతీ సురేష్ వి.ఎఫ్.ఎక్స్ స్పెషలిస్ట్. షారుఖ్ ఖాన్ నిర్మాణ సంస్థ రెడ్ చిల్లీస్ లో పనిచేశారు రేవతి. నాలుగో తరగతి వరకు తమిళనాడులోని చెన్నైలో చదువుకున్నారు కీర్తి. ఆ తరువాత చదువు తిరువనంతపురంలోని కేంద్రీయ విద్యాలయలో సాగింది. తిరిగి చెన్నైకు పెర్ల్ అకాడమీలో ఫ్యాషన్ డిజైనింగ్ చేసేందుకు వచ్చారు. స్కాట్లాండ్ లో నాలుగు నెలల పాటు ఒక కోర్సు చదివిన కీర్తి, లండన్లో రెండు నెలల ఇంట్రెన్ షిప్ లో చేరారు. సినిమాల్లోకి నటిగా రాకపోయి ఉంటే డిజైనింగ్ లో ఉండేదాన్ని అని ఒక ఇంటర్వ్యూలో వివరించారు కీర్తి.
పురస్కారాలు
జాతీయ పురస్కారం
సైమా అవార్డులు
మూలాలు
వర్గం:తెలుగు సినిమా నటీమణులు వర్గం:కేరళ మహిళలు
తౌబాల్
తౌబాల్, మణిపూర్ రాష్ట్రంలోని తౌబాల్ జిల్లా ముఖ్య పట్టణం, జిల్లా ప్రధాన కార్యాలయం. 18 మున్సిపల్ వార్డులతో మున్సిపల్ కౌన్సిల్ గా ఏర్పడింది. 'అథౌబా' అనే పదం నుండి 'తౌబాల్' వచ్చింది. మణిపూర్ రాష్ట్రంలోని పెద్ద పట్టణాల్లో ఒకటైన ఈ పట్టణంలో అనేక సరస్సులు, నదులు, వరి పొలాలు, తోటలు ఉన్నాయి.
భౌగోళికం
తౌబాల్ పట్టణం 24.63°N, 94.02°W అక్షాంశరేఖాంశాల మధ్య ఉంది. ఇది సముద్రమట్టానికి 765 మీటర్ల (2,509 అడుగుల) ఎత్తులో ఉంది. ఇది తౌబల్ నది ఒడ్డున ఉంది.
జనాభా
2001 భారత జనాభా లెక్కల ప్రకారం, తౌబాల్ పట్టణంలో 41,149 జనాభా ఉంది. ఈ జనాభాలో 50% మంది పురుషులు, 50% మంది స్త్రీలు ఉన్నారు. పట్టణ సగటు అక్షరాస్యత రేటు 75% కాగా, జాతీయ సగటు 59.5% కంటే ఎక్కువగా ఉంది. ఇందులో పురుషుల అక్షరాస్యత 85% కాగా, స్త్రీల అక్షరాస్యత 65% గా ఉంది. మొత్తం జనాభాలో 13% మంది 6 సంవత్సరాల కంటే తక్కువ వయస్సు గలవారు ఉన్నారు.
పర్యాటక ప్రాంతాలు
చుట్టూ కొండల మధ్య ఉన్న ఈ ప్రదేశం ట్రెక్కింగ్, హైకింగ్ లకు అనువుగా ఉంటుంది. ఇక్కడ అందమైన నదులు, సరస్సులు ఉన్నాయి. ఇక్కడి స్థానిక ప్రజలు తమ ఇళ్ల మైదానంలో మర్రి చెట్లను పెంచుతారు.
రోడ్డుమార్గం
కుడి|thumb| 1వ జాతీయ రహదారి తౌబాల్ తౌబాల్ పట్టణం నుండి టాటా మ్యాజిక్, ఆటో, వింగర్ వంటి వాహనాల ద్వారా మాత్రమే రవాణా సౌకర్యం ఉంది.
ఆర్థిక వ్యవస్థ
2006 సామాజిక-ఆర్థిక సర్వే ప్రకారం, ఈ పట్టణంలో 15,320 (పట్టణ జనాభాలో 36.94%) మంది శ్రామికులు ఉన్నారు. ఈ శ్రామిక జనాభాలో 10,207 (24.61%) మంది పురుషులు, 5,113 (12.33%) మంది స్త్రీలు ఉన్నారు. పట్టణంలో శ్రామికుల తలసరి వార్షిక ఆదాయం రూ. 24,810 గా ఉంది.
క్రీడలు
ఇక్కడ తౌబల్ జిల్లా ఇండోర్ స్టేడియం ఉంది.
ఇతర లంకెలు
వర్గం:మణిపూర్ నగరాలు, పట్టణాలు
రోనాల్డ్ రాస్
సర్ రోనాల్డ్ రాస్ (13 మే, 1857 – 16 సెప్టెంబర్, 1932) బ్రిటిష్ వైద్యుడు, శాస్త్రవేత్త. ఇతనికి మలేరియా పారసైట్  జీవితచక్రానికి చెందిన పరిశోధనకు గాను. 1902లో వైద్యశాస్త్రంలో నోబెల్ బహుమతి ప్రదానం చేయబడింది. 1897 లో ఒక దోమ యొక్క జీర్ణశయాంతర ప్రేగులలో మలేరియా పరాన్నజీవిని ఆయన కనుగొన్నప్పుడు మలేరియా దోమల ద్వారా వ్యాపిస్తుందని ఋజువు చేసింది. ఈ వ్యాధిని ఎదుర్కునే పద్ధతికి పునాది వేసింది. అతను బహుముఖ ప్రజ్ఞాశాలి. అతను అనేక కవితలు రాసాడు, అనేక నవలలను ప్రచురించాడు. అతను పాటలను స్వరకల్పన చేసాడు. అతను కళాభిలాషి, గణిత శాస్త్రవేత్త కూడా. భారతీయ వైద్య సేవలో 25 సంవత్సరాలు పనిచేశాడు. తన సేవలోనే అతను సంచలనాత్మక వైద్య ఆవిష్కరణ చేశాడు. భారతదేశంలో తన ఉద్యోగానికి రాజీనామా చేసిన తరువాత, అతను లివర్పూల్ స్కూల్ ఆఫ్ ట్రాపికల్ మెడిసిన్ అధ్యాపకులలో ఒకనిగా చేరాడు. 10 సంవత్సరాల పాటు ఇనిస్టిట్యూట్ ట్రాపికల్ మెడిసిన్ ప్రొఫెసర్, చైర్మన్ గా కొనసాగాడు. 1926 లో అతను రాస్ ఇనిస్టిట్యూట్, హాస్పిటల్ ఫర్ ట్రాపికల్ డిసీజెస్ లకు డైరెక్టర్-ఇన్-చీఫ్ అయ్యాడు. ఇది అతని రచనలను గౌరవించటానికి స్థాపించబడింది. అతను చనిపోయే వరకు అక్కడే ఉన్నాడు. అతను హైదరాబాదు నగరంలో తన పరిశోధన జరిపాడు. ప్రస్తుతం "మినిస్టర్స్ రోడ్"గా పిలిచే రహదారిని 2000 సంవత్సరం వరకు "సర్ రోనాల్డ్ రాస్ రోడ్" అనేవారు.40000-400000
తొలి జీవితం
రొనాల్డ్ రాస్ భారతదేశం లోని ఉత్తరాఖండ్ రాష్ట్రంలోని అల్మోరాలో జన్మించాడు. అతని తండ్రి కాంప్‌బెల్ క్లాయె గ్రాంట్ రాస్ బ్రిటిష్ ఇండియన్ ఆర్మీలో జనరల్ గా పనిచేసేవాడు. ఎనిమిదేళ్ల వయసులో ఐల్ ఆఫ్ వైట్‌లో తన అత్త, మామలతో కలిసి జీవించడానికి ఇంగ్లాండ్‌కు పంపించారు. అతను రైడ్‌లోని ప్రాథమిక పాఠశాలలో ప్రాథమిక విద్యను, మాధ్యమిక విద్యను 1869 లో సౌతాంప్టన్‌కు సమీపంలో ఉన్న స్ప్రింగ్‌హిల్‌లోని బోర్డింగ్ పాఠశాలలో చదివాడు. తన చిన్నతనం నుండే కవిత్వం, సంగీతం, సాహిత్యం, గణితంపై మక్కువ పెంచుకున్నాడు. పద్నాలుగు సంవత్సరాల వయస్సులో అతను గణితశాస్త్రంలో బహుమతిని గెలుచుకున్నాడు. ఆర్బ్‌స్ ఆఫ్ హెవెన్ అనే పుస్తకం గణితశాస్త్రంపై అతని ఆసక్తిని రేకెత్తించింది. 1873 లో తన పదహారేళ్ళ వయసులో చిత్రలేఖనంలో ఆక్స్‌ఫర్డు, కేంబ్రిడ్జ్ స్థానిక పరీక్షలలో మొదటి స్థానాన్ని పొందాడు అతనికి రచయిత కావాలని అనుకున్నా, అతని తండ్రి 1874 లో లండన్ లోని సెయింట్ బార్తోలోమేవ్ హాస్పిటల్ మెడికల్ కాలేజీలో అతనిని చేర్చాడు. పూర్తిగా నిబద్ధతతో, అతను ఎక్కువ సమయం సంగీతం స్వరకల్పన చేయడం, కవితలు రాయడం, నాటకాలు రాయడం వంటి వాటితో గడిపాడు. రాస్ వైద్యశాస్త్రాన్ని లండన్ లోని సెయింట్ బార్తొలోమ్ హాస్పిటల్ లో 1875 - 1880 మధ్య పూర్తిచేశాడు. 1879 లో, అతను "రాయల్ కాలేజ్ ఆఫ్ సర్జన్స్ ఆఫ్ ఇంగ్లాండ్" పరీక్షలలో ఉత్తీర్ణుడయ్యాడు. సొసైటీ ఆఫ్ అపోథెకరీస్ యొక్క లైసెన్సియేట్ కోసం చదువుతున్నప్పుడు అతను అట్లాంటిక్ స్టీమ్‌షిప్‌లో సర్జన్‌గా పనిచేశాడు. అతను 1881 లో రెండవ ప్రయత్నంలో అర్హత సాధించి ఆర్మీ మెడికల్ స్కూల్లో నాలుగు నెలల శిక్షణ తరువాత, 1881 లో ఇండియన్ మెడికల్ సర్వీసులో ప్రవేశించాడు. అతను 1881 లో ఇండియన్ మెడికల్ సర్వీసులో చేరి ముందుగా మద్రాసులో పనిచేశాడు. జూన్ 1888, మే 1889 మధ్య, అతను రాయల్ కాలేజ్ ఆఫ్ ఫిజిషియన్స్, రాయల్ కాలేజ్ ఆఫ్ సర్జన్స్ నుండి డిప్లొమా ఆఫ్ పబ్లిక్ హెల్త్ పొందటానికి స్టడీ లీవ్ తీసుకున్నాడు. ప్రొఫెసర్ ఇ. ఇ. క్లైన్ ఆధ్వర్యంలో బ్యాక్టీరియాలజీలో ఒక కోర్సుగా తీసుకున్నాడు.
మానవులలో మలేరియాకు కారణమయ్యే మలేరియా రోగ వాహకం ఆవిష్కరణ
రాస్ మే 1895 లో దోమల కడుపు లోపల మలేరియా పరాన్నజీవి ప్రారంభ దశలను గమనించినప్పుడు తన పరిశోధనలో మొదటి ముఖ్యమైన అడుగు వేశాడు. అయినప్పటికీ, కలరా వ్యాప్తిపై పరిశోధన చేయడానికి అతనిని బెంగళూరుకు పంపించడంతో అతని ఉత్సాహానికి అంతరాయం కలిగింది. బెంగుళూరులో మలేరియా కేసులు లేవు. "నేను ఉద్యోగం నుండి బయటికి విసిరివేయబడ్డాను. 'చేయవలసిన పని లేదు' " అని అతను మాన్సన్ తో చెప్పాడు. కానీ ఏప్రిల్‌లో అతను ఊటీ హిల్ స్టేషన్ సమీపంలో ఉన్న సిగుర్ ఘాట్‌ను సందర్శించే అవకాశం వచ్చింది. అక్కడ అతను ఒక గోడపై ఒక విచిత్రమైన భంగిమలో ఒక దోమను గమనించాడు. దీని కోసం అతను దానిని "చిత్రవర్ణమైన-రెక్కలుగల" దోమ అని పిలిచాడు. అప్పటికి ఆ జాతి గూర్చి తెలియదు. మే 1896 లో అతనికి ఒక చిన్న సెలవు ఇవ్వబడింది. అది ఊటీ చుట్టూ మలేరియా-స్థానిక ప్రాంతాన్ని సందర్శించడానికి వీలు కల్పించింది. అతనికి క్వినైన్ రోగనిరోధకత ఉన్నప్పటికీ, వచ్చిన మూడు రోజుల తరువాత అతను తీవ్రమైన మలేరియాతో బాధపడ్డాడు. జూన్‌లో ఆయనను సికింద్రాబాద్‌కు బదిలీ చేశారు. రెండు సంవత్సరాల పరిశోధన వైఫల్యం తరువాత, జూలై 1897 లో అతను సేకరించిన లార్వా నుండి 20 వయోజన "గోధుమ" దోమలను సంవర్థనం  చేయగలిగాడు. అతను హుస్సేన్ ఖాన్ అనే రోగికి 8 అణాల (రక్తం త్రాగిన దోమకు ఒక అణా!) ధర చెల్లించి అతను నుండి దోమలకు విజయవంతంగా సోకించాడు. రక్తం త్రాగిన తరువాత, అతను దోమలను విచ్ఛేధించాడు. ఆగష్టు 20 న అతను దోమల ప్రేగు లోపల మలేరియా పరాన్నజీవి ఉన్నట్లు ధృవీకరించాడు. దీనిని అతను మొదట "చిత్రవర్ణమైన-రెక్కలు"(ఇది అనోఫిలెస్ జాతికి చెందిన జాతులుగా తేలింది) గా గుర్తించాడు. మరుసటి రోజు, ఆగస్టు 21 న, దోమలో పరాన్నజీవి పెరుగుదలను ధృవీకరించాడు. ఈ ఆవిష్కరణ 1897 ఆగస్టు 27 న ఇండియన్ మెడికల్ గెజిట్‌లో ప్రచురించబడింది. తరువాత బ్రిటిష్ మెడికల్ జర్నల్ డిసెంబర్ 1897 సంచికలో ప్రచురించింది. సాయంత్రం అతను తన ఆవిష్కరణ కోసం ఒక కవితను స్వరపరిచాడు. (వాస్తవానికి అసంపూర్ణం. ఆగస్టు 22 న తన భార్యకు పంపబడింది. కొన్ని రోజుల తరువాత పూర్తయింది.):
పక్షులలో మలేరియా వ్యాప్తి ఆవిష్కరణ
సెప్టెంబర్ 1897 లో, రాస్ బొంబాయికి బదిలీ చేయబడ్డాడు. అక్కడ నుండి రాజ్‌పుతానాలోని (ఇప్పుడు రాజస్థాన్) మలేరియా రహిత ఖేవారాకు పంపబడ్డాడు. పని లేకపోవడంతో విసుగు చెందిన అతను ఉద్యోగానికి రాజీనామా చేస్తానని బెదిరించాడు, ఎందుకంటే ఇది తన వృత్తికి మరణ దెబ్బ అని భావించాడు. పాట్రిక్ మాన్సన్ ప్రాతినిధ్యంపై మాత్రమే, కలకత్తాలో "ప్రత్యేక విధి" పై ప్రభుత్వం తన సేవలను కొనసాగించడానికి ఏర్పాట్లు చేసింది. 17 ఫిబ్రవరి 1898 న ప్రెసిడెన్సీ జనరల్ హాస్పిటల్‌లో పనిచేయడానికి కలకత్తా (ఇప్పుడు కోల్‌కతా) చేరుకున్నాడు. అతను వెంటనే మలేరియా, విస్సెరల్ లీష్మానియాసిస్ (కాలా అజార్ అని కూడా పిలుస్తారు) లో పరిశోధనలు చేసాడు. దీని కోసం అతనికి కేటాయించబడింది. అతను తన పరిశోధన కోసం సర్జన్-లెఫ్టినెంట్-జనరల్ కన్నింఘమ్ ప్రయోగశాలను ఉపయోగించాడు. మలేరియా రోగులతో అతను విజయం సాధించలేదు ఎందుకంటే వారికి ఎల్లప్పుడూ వెంటనే మందులు ఇస్తారు. అతను మహానద్ గ్రామంలో ఒక ప్రయోగశాలతో కూడిన బంగ్లాను నిర్మించాడు. అక్కడ అతను గ్రామంలో, చుట్టుపక్కల దోమలను ఎప్పటికప్పుడు సేకరించేవాడు. అతను ముహమ్మద్ బక్స్, పూర్బూనా, కిషోరి మోహన్ బండియోపాధ్యాయలను ప్రయోగశాల సహాయకులుగా నియమించాడు.
కలకత్తా ఒక మలేరియా ప్రదేశం కానందున, మాన్సన్ పక్షులను ఉపయోగించమని అతనిని ఒప్పించాడు. రష్యాలోని వాసిలీ డానిలేవ్‌స్కై, అమెరికాలోని విలియం జార్జ్ మక్కల్లమ్ వంటి ఇతర శాస్త్రవేత్తలు కూడా దీనిని ఉపయోగించారు. కాని "పక్షి మలేరియా అధ్యయనం చేయడానికి భారతదేశంలో ఉండవలసిన అవసరం లేదు" అనే ఫిర్యాదుతో రాస్ అంగీకరించాడు. మార్చి నాటికి అతను పక్షి పరాన్నజీవులపై ఫలితాలను చూడటం ప్రారంభించాడు. ఇది మానవ మలేరియా పరాన్నజీవులతో చాలా దగ్గరి సంబంధం కలిగి ఉంది. పక్షుల మరింత అనుకూలమైన నమూనాను ఉపయోగించి (సోకిన పిచ్చుకలు), జూలై 1898 నాటికి అతను ఏవియన్ మలేరియాలో మధ్యస్థ అతిధేయులుగా క్యూలెక్స్ దోమల  ప్రాముఖ్యతను తెలియజేసాడు. జూలై 4 న లాలాజల గ్రంథి దోమలోని మలేరియా పరాన్నజీవుల నిల్వ స్థలమని కనుగొన్నాడు. జూలై 8 నాటికి పరాన్నజీవులు కుట్టే సమయంలో లాలాజల గ్రంథి నుండి విడుదలవుతాయని అతనికి నమ్మకం కలిగింది. అతను తరువాత దోమల నుండి మలేరియా పరాన్నజీవి (ఈ సందర్భంలో కులెక్స్ జాతులు) ఆరోగ్యకరమైన పిచ్చుకలకు సోకి ప్రసారం కావటాన్ని ప్రదర్శించాడు. తద్వారా మలేరియా పరాన్నజీవి పూర్తి జీవిత చక్రాన్ని స్థాపించాడు. సెప్టెంబరు 1898 లో అతను విసెరల్ లీష్మానియాసిస్ అంటువ్యాధిని అధ్యయనం చేయడానికి (ఈశాన్య భారతదేశం) దక్షిణ అస్సాంకు వెళ్ళాడు. లాబాక్ టీ ఎస్టేట్ హాస్పిటల్ రెండవ మెడికల్ ఆఫీసర్ డాక్టర్ గ్రాహం కల్ విల్లే రామ్సే అతన్ని అక్కడ పని చేయడానికి ఆహ్వానించాడు.(అతని మైక్రోస్కోప్, మెడికల్ టూల్స్ ఇప్పటికీ భద్రపరచబడ్డాయి, అతని దోమల స్కెచ్‌లు ఇప్పటికీ ఆసుపత్రిలో ప్రదర్శించబడుతున్నాయి.)  ఏది ఏమయినప్పటికీ, కాలా-అజార్ పరాన్నజీవి (లీష్మానియా డోనోవాని, తరువాత 1903 లో ఇచ్చిన శాస్త్రీయ నామం) ఒక దోమ ద్వారా వ్యాపిస్తుందని అతను నమ్మడంతో అతను పూర్తిగా విఫలమయ్యాడు. దీనిని అతను అనోఫిలస్ రోసీ అని పేర్కొన్నాడు.(కాలా అజార్ ఇసుక ఫ్లైస్ ద్వారా వ్యాపిస్తుందని ఇప్పుడు తెలిసింది.)
ఇంగ్లాండు
1899 లో, రాస్ ఇండియన్ మెడికల్ సర్వీసుకు రాజీనామా చేసి, ఇంగ్లండ్‌కు వెళ్లి "లివర్‌పూల్ ఆఫ్ ట్రాపికల్ మెడిసిన్"  బోధనా సిబ్బందిలో అధ్యాపకునిగా చెరాడు. పశ్చిమ ఆఫ్రికా, సూయజ్ కెనాల్ జోన్, గ్రీస్, మారిషస్, సైప్రస్,  మొదటి ప్రపంచ యుద్ధంలో ప్రభావితమైన ప్రాంతాలతో సహా ప్రపంచంలోని వివిధ ప్రాంతాలలో మలేరియా నివారణకు అతను కృషి కొనసాగించారు. భారతదేశం, శ్రీలంకలో మలేరియాతో పోరాడటానికి అతను స్థిరమైన సంస్థలను స్థాపించాడు. 1901 లో, ఎడిన్‌బర్గ్ విశ్వవిద్యాలయం చికిత్సా విధానాలకు మాన్సన్‌కు కామెరాన్ బహుమతి లభించింది. అతను 1902 లో లివర్‌పూల్ స్కూల్ ఆఫ్ ట్రాపికల్ మెడిసిన్ ట్రాపికల్ మెడిసిన్ ప్రొఫెసర్‌గా నియమితుడయ్యాడు. అతను 1912 వరకు కొనసాగాడు. 1912 లో లండన్‌లోని కింగ్స్ కాలేజ్ హాస్పిటల్‌లో ఉష్ణమండల వ్యాధుల వైద్యుడిగా నియమితుడయ్యాడు. అతను బ్రిటిష్ యుద్ధ కార్యాలయంలో మలేరియాలజీలో (గౌరవ) కన్సల్టెంట్ అయ్యే వరకు 1917 వరకు ఈ పదవుల్లోనే ఉన్నాడు. 1918, 1926 మధ్య అతను పెన్షన్లు, జాతీయ బీమా మంత్రిత్వ శాఖలో మలేరియాలో కన్సల్టెంట్‌గా పనిచేశాడు. రాస్ మలేరియా ఎపిడెమియాలజీ అధ్యయనం కోసం గణిత నమూనాలను అభివృద్ధి చేశాడు. అతను 1908 లో మారిషస్‌పై తన నివేదికలో ప్రారంభించాడు. అతను 1910 లో మలేరియా నివారణ (1911 లో 2 వ ఎడిషన్) అనే పుస్తకంలో ఈ భావనను వివరించాడు. 1915, 1916 లో రాయల్ సొసైటీ ప్రచురించిన శాస్త్రీయ పత్రాలలో మరింత సాధారణీకరించిన రూపంలో వివరించాడు. ఈ పత్రాలు ఎపిడెమియాలజీకి పరిమితం కాని లోతైన గణిత ఆసక్తిని సూచిస్తాయి. కానీ ఇది స్వచ్ఛమైన, అనువర్తిత గణితానికి భౌతిక రచనలు చేయటానికి దారితీసింది.
నోబెల్ పురస్కారం
పక్షులలో మలేరియా పరాన్నజీవి యొక్క జీవిత చక్రాన్ని కనుగొన్నందుకు రోనాల్డ్ రాస్‌కు నోబెల్ బహుమతి లభించింది. అతను మలేరియా ప్రసార భావనను మానవులలోనే కాకుండా పక్షులలో కూడా ఉంటుందని తెలియజేసాడు. సోకిన దోమల కాటు ద్వారా మలేరియా పరాన్నజీవి సంక్రమిస్తుందని రాస్ మొట్టమొదట చూపించాడు, 1897 లో, ఒక ఇటాలియన్ వైద్యుడు, జంతుశాస్త్రజ్ఞుడు గియోవన్నీ బాటిస్టా గ్రాస్సీ, అతని సహచరులతో కలిసి, అనోఫెలిన్ దోమలలో మలేరియా పరాన్నజీవుల అభివృద్ధి దశలను స్థాపించారు; తరువాతి సంవత్సరం పి. ఫాల్సిపరం, పి. వివాక్స్, పి. మలేరియాల పూర్తి జీవిత చక్రాలను వివరించారు. ఫిజియాలజీ లేదా మెడిసిన్ కోసం 1902 నోబెల్ బహుమతి పరిగణించబడినప్పుడు, నోబెల్ కమిటీ మొదట ఈ బహుమతిని రాస్, గ్రాస్సీలు కలసి పంచుకోవాలని భావించింది, అయితే గ్రాస్ ఉద్దేశపూర్వకంగా మోసం చేశాడని రాస్ ఆరోపించాడు. కమిటీలో నియమించబడిన తటస్థ మధ్యవర్తి రాబర్ట్ కోచ్ ప్రభావాల వల్ల, రాస్ కు అనుకూలంగా వచ్చింది.
వ్యక్తిగత జీవితం, మరణం
రోనాల్డ్ రాస్ విపరీతమైన, ఉద్రేకపూరితమైన వ్యక్తిగా గుర్తించబడ్డాడు, దీనిని "ఉద్రేకమైన మనిషి" గా అభివర్ణించారు. అతని వృత్తి జీవితం అతని విద్యార్థులు, సహచరులు, తోటి శాస్త్రవేత్తలతో నిరంతరం గొడవ పడేది. జి.బి.గ్రస్సీతో అతని వ్యక్తిగత కక్షలు విజ్ఞాన శాస్త్రంలో ఒక పురాణ కథగా మారింది. అతను తన గురువు పాట్రిక్ మాన్సన్ ప్రైవేట్ పద్ధతుల నుండి సంపాదన గురించి బహిరంగంగా అసూయపడ్డాడు. ఇతర వైద్యులతో పోటీ పడటానికి అతని స్వంత అసమర్థత దీనికి కారణం. అతని రచన "మెమోరీస్ ఆఫ్ సర్ పాట్రిక్ మాన్సన్ (1930)" మలేరియాపై తన రచనలపై మాన్సన్ యొక్క ప్రభావాలను తక్కువ చేయడానికి ప్రత్యక్ష ప్రయత్నం. అతను లివర్‌పూల్ స్కూల్ ఆఫ్ ట్రాపికల్ మెడిసిన్ పరిపాలనతో మంచి సంబంధాలు కలిగి లేనందున తక్కువ చెల్లించాడని ఫిర్యాదు చేశాడు. అతను రెండుసార్లు రాజీనామా చేశాడు, చివరికి ఎటువంటి పెన్షన్ లేకుండా బయటకు వచ్చాడు. వైద్య పరిశోధనలో శాస్త్రవేత్తలకు ప్రభుత్వ మద్దతు లేకపోవడం కారణంగా రాస్ తరచూ కలవరపడ్డాడు. 1928 లో సైన్స్ ప్రోగ్రెస్‌లో తన పత్రాలను అమ్మకానికి పెట్టాడు, ఆ డబ్బు తన భార్య, కుటుంబ సభ్యుల ఆర్థిక సహాయం కోసం అని ఒక ప్రకటనలో పేర్కొన్నాడు. లేడీ హ్యూస్టన్ వాటిని £ 2000 కు కొనుగోలు చేసి, వాటిని బ్రిటిష్ మ్యూజియానికి ఇచ్చింది, వీటిని వివిధ కారణాల వల్ల ఆమెను తిరస్కరించింది. ఈ పత్రాలను ఇప్పుడు లండన్ స్కూల్ ఆఫ్ హైజీన్ అండ్ ట్రాపికల్ మెడిసిన్, రాయల్ కాలేజ్ ఆఫ్ ఫిజిషియన్స్ అండ్ సర్జన్స్ ఆఫ్ గ్లాస్గో లలో భద్రపరిచారు. 1889 లో రాస్ రోసా బెస్సీ బ్లోక్సామ్ (మ .1931) ను వివాహం చేసుకున్నాడు. వారికి ఇద్దరు కుమార్తెలు, డోరతీ (1891-1947), సిల్వియా (1893-1925)లు, ఇద్దరు కుమారులు, రోనాల్డ్ కాంప్‌బెల్ (1895-1914), చార్లెస్ క్లే (1901-1966) ఉన్నారు. అతని భార్య 1931లో మరణించింది. రోనాల్డ్, సిల్వియాలు అతని కంతే ముందే మరణించారు: 1914 ఆగస్టు 26 న లే కాటేయు యుద్ధంలో రోనాల్డ్ చంపబడ్డాడు. సుదీర్ఘ అనారోగ్యం, ఉబ్బసం వల్ల రాస్ తన పేరుతో ఉన్న ఆసుపత్రిలో మరణించాడు. అతని భార్య పక్కన ఉన్న పుట్నీ వేల్ శ్మశానవాటికలో ఖననం చేశారు.
రోనాల్డ్ రాస్ మెమోరియల్, కలకత్తా
రాస్ కనుగొన్న జ్ఞాపకార్థం SSKM హాస్పిటల్ గోడలపై ఒక చిన్న స్మారక చిహ్నం ఉంది. ఈ స్మారకాన్ని 7 జనవరి 1927 న లార్డ్ లైటన్ సమక్షంలో రాస్ స్వయంగా ఆవిష్కరించాడు. రాస్ పనిచేసిన ప్రయోగశాల అతని పేరు మీద ఉన్న మలేరియా క్లినిక్‌లోకి మార్చబడింది. బయటి గోడపై ఫలకం కూడా ఉంది. లండన్ స్కూల్ ఆఫ్ హైజీన్ & ట్రాపికల్ మెడిసిన్ యొక్క ఫ్రైజ్‌లో కనిపించే 23 పేర్లలో సర్ రోనాల్డ్ రాస్ ఒకరు, ప్రజారోగ్యానికి వారి కృషికి ఎంపికైన మార్గదర్శకులు
సాహితీ సేవలు
రాస్ గొప్ప రచయిత. అతను తన జీవితంలో చాలా ముఖ్యమైన సంఘటనలపై కవితలు రాశాడు. అతని కవితా రచనలు విస్తృత ప్రశంసలు పొందాయి. అవి అతని వైద్య సేవ, ప్రయాణ కథ, తాత్విక, శాస్త్రీయ ఆలోచనలను ప్రతిబింబిస్తాయి. అతను రాసిన అనేక కవితలు "సెలెక్టెడ్ పోయెమ్స్ (1928)", "ఇన్ ఎక్సైల్ (1931)" నుండి సేకరించబడినవి. అతను రాసిన ముఖ్యమైన పుస్తకాలు "ద చైల్డ్ ఆఫ్ ఓషన్ (1899, 1932), "ద రివీల్స్ ఆఫ్ ఓర్సెర", "ద స్పిరిట్ ఆఫ్ స్టోర్మ్", "ఫాబెల్స్ అండ్ సటైర్స్ (1930), "లైర మొదులతు (1931)", ఐదు గణిత పుస్తకాలు (1929-1931) ఉన్నాయి. అతను 1910 లో "ప్రివెన్షన్ ఆఫ్ మలేరియా", 1928 లో "స్టడీస్ ఆన్ మలేరియా" అనే గ్రంథాలను కూడా సంకలనం చేశాడు. అతను అతని స్వీయ చరిత్ర "మెమొరీస్, విత్ అ ఫుల్ అకౌంట్ ఆఫ్ ద గ్రేట్ మలేరియా ప్రోబ్లెం అండ్ ఇట్స్ సొల్యూషన్ (547 పుటలు)" ను 1923లో రాసాడు. అతను తన గురించి వాస్తవంగా ప్రతి విషయాన్ని జాగ్రత్తగా కాపాడాడు: ఉత్తర ప్రత్యుత్తరాలు, టెలిగ్రామ్‌లు, వార్తాపత్రిక కత్తిరించిన అంశాలు, ప్రచురించిన, ప్రచురించని రచనల చిత్తుప్రతులు మొదలగునవి.
అవార్డులు, గుర్తింపు
రోనాల్డ్ రాస్‌కు 1902 లో ఫిజియాలజీ లేదా మెడిసిన్ విభాగంలో నోబెల్ బహుమతి లభించింది. ఇది "మలేరియాపై ఆయన చేసిన కృషికి, ఇది జీవిలోకి ఎలా ప్రవేశిస్తుందో తెలియజేసాడు.  ఈ వ్యాధి, దానిని ఎదుర్కునే పద్ధతులపై విజయవంతమైన పరిశోధనలకు పునాది వేసింది".
కంప్యూటర్ హార్డ్‌వేర్ తయారీదారుల జాబితా
కంప్యూటర్ హార్డ్‌వేర్ తయారీదారుల జాబితా:
రోనాల్డ్ రాస్
అవార్డులు, గుర్తింపు
అదనంగా, రాస్ పేరు, ప్రజారోగ్యం, ఉష్ణమండల ఔషధాలపై కృషిచేసిన 22 ఇతర మార్గదర్శకులతో పాటు, పాఠశాల శిలాఫలకంపై కనిపిస్తుంది.
సర్ రోనాల్డ్ రాస్ పరిశోధనా పత్రాలను ఇప్పుడు "లండన్ స్కూల్ ఆఫ్ హైజీన్ అండ్ ట్రాపికల్ మెడిసిన్", "రాయల్ కాలేజ్ ఆఫ్ ఫిజిషియన్స్ అండ్ సర్జన్స్ ఆఫ్ గ్లాస్గో" లో భద్రపరిచారు.
కంప్యూటర్ హార్డ్‌వేర్ తయారీదారుల జాబితా
వెలుపలి లంకెలు
వర్గం:కంప్యూటర్
రోనాల్డ్ రాస్
అవార్డులు, గుర్తింపు
భారతదేశంలో, రాస్ మలేరియాపై చేసిన కృషి ఫలితాన్ని ఎంతో గౌరవంగా జ్ఞాపకం చేసుకుంటారు. మలేరియా ప్రతి సంవత్సరం వేలాది మంది ప్రాణాలను బలిగొన్న ఘోరమైన అంటువ్యాధి. అనేక భారతీయ పట్టణాలు, నగరాల్లో అతని పేరు మీద రోడ్లు ఉన్నాయి. కలకత్తాలో ప్రెసిడెన్సీ జనరల్ హాస్పిటల్‌ను, కిడర్‌పూర్ రోడ్‌తో కలిపే రహదారికి అతని పేరు సర్ రోనాల్డ్ రాస్ సరాని అని పేరు మార్చారు. ఇంతకు ముందు ఈ రహదారిని హాస్పిటల్ రోడ్ అని పిలిచేవారు.
అతని జ్ఞాపకార్థం, హైదరాబాద్ లోని ప్రాంతీయ అంటు వ్యాధి ఆసుపత్రికి సర్ రోనాల్డ్ రాస్ ఇన్స్టిట్యూట్ ఆఫ్ ట్రాపికల్ అండ్ కమ్యూనికేషన్ డిసీజెస్ అని పేరు పెట్టారు.
బేగంపేట విమానాశ్రయానికి సమీపంలో సికింద్రాబాద్‌లో ఉన్న మలేరియా పరాన్నజీవిని అతను కనుగొన్న భవనాన్ని ఒక వారసత్వ ప్రదేశంగా ప్రకటించారు.ఆ భవనానికి వెళ్లే రహదారికి సర్ రోనాల్డ్ రాస్ రోడ్ అని పేరు పెట్టారు.
లూధియానాలో, క్రిస్టియన్ మెడికల్ కాలేజ్ తన హాస్టల్‌కు "రాస్ హాస్టల్" అని పేరు పెట్టింది. యువ వైద్యులు తమను తాము "రోసియన్లు" అని పిలుస్తారు.
యునైటెడ్ కింగ్‌డం లోని సర్రే విశ్వవిద్యాలయం తన మనోర్ పార్క్ నివాసాలలో అతని పేరును రహదారికి నామకరనం చేసింది.
వింబుల్డన్ కామన్ సమీపంలోని రోనాల్డ్ రాస్ ప్రైమరీ స్కూల్ అతని పేరు మీద ఉంది. పాఠశాల చిహ్నంలోని నాలుగో భాగంలో ఒక దోమను కలిగి ఉంటుంది.
హైదరాబాదులోని ఉస్మానియా విశ్వవిద్యాలయంలో   రోనాల్డ్ రాస్ జ్ఞాపకార్థం సర్ రోనాల్డ్ రాస్ ఇనిస్టిట్యూట్ ఆఫ్ పారాసిటాలజీ  స్థాపించబడింది.
2010 లో లివర్‌పూల్ విశ్వవిద్యాలయం తన గౌరవార్థం తన కొత్త బయోలాజికల్ సైన్స్ భవనానికి "ది రోనాల్డ్ రాస్ బిల్డింగ్" అని పేరు పెట్టింది. అతని మనవడు డేవిడ్ రాస్ దీనిని ప్రారంభించాడు. ఈ భవనం విశ్వవిద్యాలయంలో ఇనిస్టిట్యూట్ ఆఫ్ ఇన్ఫెక్షన్ అండ్ గ్లోబల్ హెల్త్ విభాగం.
లినక్స్ ఫౌండేషన్
లినక్స్ ఫౌండేషన్ అనేది లాభాపేక్ష లేని సాంకేతిక సంఘం. లినక్స్ కు చెందిన ప్రామాణికాల పెరుగుదలను, వాణిజ్య స్వీకరణనూ ప్రోత్సహించడానికి ఓపెన్ సోర్స్ డెవలప్మెంట్ ల్యాబ్స్, ఉచిత స్టాండర్డ్స్ గ్రూప్ కలిసి 2000లో లినక్స్ ను స్థాపించాయి. ఇది ఓపెన్ సోర్స్ సాఫ్ట్‌వేర్ ప్రాజెక్టులకు సహకరించడమే కాకుండా వాటి అభివృద్ధిని కూడా ప్రోత్సహిస్తుంది.
ఇది ఓపెన్ సోర్స్ డెవలప్‌మెంట్ ల్యాబ్స్ క్రింద 2000 సం.లో ప్రారంభమైంది. తరవాత ఫ్రీ స్టాండర్డ్స్ గ్రూప్ తో విలీనమై లినక్స్ ఫౌండేషన్ గా మారింది. లైనెక్స్ సృష్టికర్త లైనస్ టోర్వాల్డ్స్, ప్రధాన నిర్వాహకుడు గ్రెగ్-క్రోహ్-హార్ట్మన్ మిగతా సభ్యులు కలిసి రుాపొందించే కెర్నలు (కంప్యూటరు) కు ఇది ఆర్ధిక సహాయ సహకారం ఇస్తుంది. లినక్స్ ఫౌండేషనుకు మద్దతుగా ఎటి&టి, సిస్కో, ఫేస్బుక్ , ఫుజిట్సు, గూగుల్ , హిటాచీ , హువావే , ఐబియమ్ , ఇంటెల్ , మైక్రోసాఫ్ట్ , ఒరాకిల్ ,ఆరెంజ్ ఎస్‌ఏ , క్వాల్‌కామ్ , శామ్‌సంగ్, టెన్సెంట్ , విఎమ్‌వేర్ లతో పాటు ప్రపంచవ్యాప్తంగా డెవెలపర్లు ఉన్నారు. ఇటీవలి కాలంలో, ఈవెంట్స్, శిక్షణ, ధృవీకరణ ఓపెన్ సోర్స్ ప్రాజెక్టుల ద్వారా లైనక్స్ ఫౌండేషన్ తన సహాయ కార్యక్రమాలను విస్తరించింది. లైనక్స్ ఫౌండేషన్‌లో హోస్ట్ చేయబడిన ప్రాజెక్టులలో లైనక్స్ కెర్నల్ ప్రాజెక్ట్, కుబెర్నెట్స్, ఆటోమోటివ్ గ్రేడ్ లైనక్స్ , ఓపెన్ నెట్‌వర్క్ ఆటోమేషన్ ప్లాట్‌ఫాం, హైపర్‌లెడ్జర్ , క్లౌడ్ నేటివ్ కంప్యూటింగ్ ఫౌండేషన్ , క్లౌడ్ ఫౌండ్రీ ఫౌండేషన్ వంటి అనేక ఇతర ప్రాజెక్టులు ఉన్నాయి.
లినక్స్.కామ్
మార్చి 3, 2009 న లినక్స్.కామ్ నిర్వాహణ, లినక్స్ ఫౌండేషన్ సోర్స్ ఫోర్జ్ నుంచి తీసుకున్నట్లుగా ప్రకటించింది. మార్చి 13, 2009 న ఈ సైట్ ని లైనక్స్ ట్యుటోరియల్స్, సమాచారం, సాఫ్ట్‌వేర్ డాక్యుమెంటేషన్, డెస్క్‌టాప్ / నెట్‌బుక్, మొబైల్ ఎంబెడెడ్ వంటి విషయాలకు కేంద్రంగా మళ్ళీ విడుదల చేసింది. దీనిలొ లినక్స్ కు చెందిన సాఫ్ట్‌వేర్, హార్డ్ వేర్ సంబంధించిన ఫైల్స్ కలిగి ఉన్న జాబితా కూడా ఉంది.
సభ్యులు
జూన్ 2018 నాటికి వెయ్యికి పైగా సభ్యులు లినక్స్ ఫౌండేషన్ వాటి ప్రాజెక్టులలో ఉన్నారు. లినక్స్ ఫౌండేషన్ సభ్యులు ఇచ్చిన నిధుల ప్రకారంగా వారిని ప్లాటినం, గోల్డ్, సిల్వర్ సభ్యులుగా వర్గికరణ చేయడినారు.
నిధులు
లినక్స్ ఫౌండేషన్‌కు నిధులు ప్రధానంగా దాని ప్లాటినం సభ్యుల నుండి వస్తాయి. లినక్స్ ఫౌండేషన్ ఛట్టంలోని షెడ్యూల్ A నిబంధనల ప్రకారం ఒక్కొక్కరి నుండి. US$500,000 చొప్పున వీరినుంచి సంవత్సరానికి US$4 మిలియన్ల వరకు నిధులు సమకూరతాయి. గోల్డ్ సభ్యులు మొత్తం US $1.6 మిలియన్లు, మిగతా సభ్యులు అంతకన్నా తక్కువ సమకుారుస్తారు. 2014 ఏప్రిల్ నాటికి, ఫౌండేషన్ కనీసం US$6,245,000 వార్షిక ఫీజును వసూలు చేసింది.
అదనపు లింకులు
వర్గం:కంప్యూటరు నిర్వాహక వ్యవస్థలు వర్గం:సాఫ్ట్‌వేర్లు వర్గం:ఎలెక్ట్రానిక్ ఉపకరణాలు
పాటిమీది జగన్ మోహన్ రావు
పాటిమీది జగన్‌మోహన్‌రావు తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ స్టేట్‌ టెక్నలాజికల్‌ సర్వీసెస్‌ చైర్మన్‌గా 17 డిసెంబరు 2021న నియమితుడై, 29 డిసెంబరు 2021న చైర్మన్‌గా బాధ్యతలు చేపట్టాడు.
రాజకీయ జీవితం
పాటిమీది జగన్‌మోహన్‌రావు టీఆర్ఎస్ పార్టీ ఆవిర్భావం నుండి తెలంగాణ ఉద్యమంలో టీఆర్ఎస్ కార్యకర్తగా, విద్యార్థి నాయకుడిగా చురుకైన పాత్ర పోషించాడు. ఆయన తెలంగాణ వెనుకబాటుతనంపై శ్రీకృష్ణ కమిటీకి ఢిల్లీలోని విజ్ఞాన్‌భవన్ లో పవర్ పాయింట్ ప్రజెంటేషన్ ఇచ్చాడు. జగన్‌మోహన్‌రావు గ్రేటర్ హైదరాబాద్ టీఆర్ఎస్ కమిటీకి యువజన విభాగం ఇన్‌చార్జిగా పని చేశాడు.
పాటిమీది జగన్‌మోహన్‌రావును తరువాత టీఆర్ఎస్ పార్టీ సోషల్ మీడియా కన్వీనర్‌గా నియమించింది. ఆయన కన్వీనర్‌గా పార్టీ సభ్యులు, కమిటీల డేటా బేస్, పార్టీ వెబ్‌సైట్, సోషల్‌ మీడియా ప్లాట్‌ఫామ్స్‌ తదితరాల నిర్వహణతోపాటు ప్రతిపక్షాలు చేసే ప్రచారాన్ని తిప్పికొట్టడం, ప్రభుత్వ పథకాలను సామాజిక మాధ్యమ వేదికలైన ఫేస్‌బుక్, వాట్సాప్, ట్విట్టర్, ఇన్‌స్టాగ్రామ్‌ ద్వారా వ్యాప్తి ప్రజలకు చేరవేయడంలో విశేషంగా కృషి చేశాడు.
బయటి లింకులు
వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ ఉద్యమకారులు వర్గం:తెలంగాణ కార్పొరేషన్ చైర్మన్లు
లై-ఫై
లై-ఫై  (లైట్ ఫిడిలిటీ) అనగా కాంతి ద్వారా అంతర్జాలం పొందు నూతన సాంకేతిక పద్ధతి. దీనిని చైనీయులు కనిపెట్టారు. ఈ సరికొత్త విప్లవాత్మకమైన విధానంలో రేడియో పౌనఃపున్యానికి బదులుగా కాంతిని వాహకంగా ఉపయోగిస్తారు. ఈ సాంకేతికతతో ఒక వాట్ సామర్థ్యం ఉన్న ఎల్‌ఇడి బల్బుతో నాలుగు కంప్యూటర్లను అంతర్జాలానికి అనుసంధానం చేయవచ్చు. మైక్రోచిప్ లను కలిగివుండే ఒక బల్బు సెకనుకు 150 మెగా బిట్ల దత్తాంశంను (డేటా) ప్రసారం చేయగలదు.
నేపథ్యం
ఈ పద్ధతిలో బల్బు ఉంటే చాలు దాన్నే అంతర్జాల (ఇంటర్నెట్) మాధ్యమంగా వినియోగించుకోవచ్చు. అంతర్జాల సదుపాయాన్ని ఒక్క కంప్యూటర్కు మాత్రమే కాకుండా కొన్ని సిస్టమ్స్‌కు కావాలంటే రేడియో ఫ్రీక్వెన్సీ సిగ్నల్స్‌ ఉపయోగించుకునే వై-ఫై రూటర్‌ (రౌటర్) ద్వారా నెట్‌ ప్రసారాలు చేయాల్సి వచ్చేది. పైగా ఈ పరికరాల ఖర్చు కూడా ఎక్కువే. దాంతో చైనా శాస్త్రవేత్తలు ఎల్‌ఇడి (లైట్ ఎమిటింగ్ డయోడ్) బల్బ్‌ ద్వారా ఈ ప్రసారాలు విజయవంతంగా చేసి నిరూపించారు. దీనివల్ల వై-ఫై కంటే కూడా రేడియేషన్‌ స్థాయి తక్కువగా ఉండటమే కాదు, శక్తి వినియోగం కూడా చాలా తక్కువగా ఉంటుందని శాస్త్రవేత్తలు చెప్పారు. అంతేకాదు కాంతి ఉపయోగించి ఈ టెక్నాలజీని పనిచేసేలా చేస్తున్నారు. కాబట్టి దానికి లై-ఫై అని పేరు పెట్టారు. చైనాకు చెందిన షాంగై ఇనిస్టిట్యూట్‌ ఆఫ్‌ టెక్నికల్‌ ఫిజిక్స్‌ వారు. 2013 నవంబరు 5న చైనాలోని షాంగైలో దీన్ని ప్రదర్శనకు పెట్టారు. ఒకవేళ లైట్ ఆపివేస్తే సిగ్నల్‌ ఆగిపోయి నెట్‌ వర్క్‌ కూడా నిలిచిపోతుందని వీరు ప్రకటించారు. త్వరలోనే దీన్ని వాణిజ్యపరంగా వాడనున్నట్లు వారు తెలియచేశారు.
విశిష్టతలు
నీటిలో ప్రసారం కాగలదు
మూలాలు
వర్గం:కంప్యూటరు నెట్వర్క్ వర్గం:కంప్యూటరు శాస్త్రం వర్గం:కంప్యూటర్ సంబంధిత వ్యాసాలు వర్గం:సాంకేతిక విజ్ఞానం వర్గం:సాంకేతిక వ్యవస్థలు వర్గం:సాంకేతికం వర్గం:అంతర్జాల ఆధారిత వ్యవస్థలు వర్గం:అంతర్జాల పదజాలం
ఘన్ శ్యామ్ తివారీ
ఘనశ్యామ్ తివారీ (జననం 19 డిసెంబర్ 1947) భారతదేశానికి చెందిన రాజకీయ నాయకుడు. ఆయన రాజస్థాన్‌ శాసనసభకు ఆరుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ఘనశ్యామ్ తివారీ జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రాజ్యసభ సభ్యుడిగా ఎన్నికయ్యాడు.
మూలాలు
వర్గం:1947 జననాలు వర్గం:భారతీయ జనతా పార్టీ రాజకీయ నాయకులు వర్గం:రాజ్యసభ సభ్యులు
గ్రాహం గ్రీన్
గ్రహం గ్రీన్ అక్టోబర్ సా.శ.1904 లో జన్మించారు. ఈయన ప్రఖ్యాత ఆంగ్ల నవలా రచయితలలో ఒకరు. ఈయన నోబల్ బహుమతి పొందడానికి పలుసార్లు ఎంపికచేయబడ్డారు. కానీ చివరికి లభించలేదు. ప్రొటెస్టెంట్ మతస్థుడుగా పుట్టిన గ్రీన్ తన ఇరువది యేట రోమన్ కాధోలిక్ మతాన్ని పుచ్చుకున్నాడు. కొందరు విమర్సకలు ఆయనని క్యాథలిక రచయితగా పరిగణించినా, గ్రీన్ తనను తాను క్యాథలిక్ రచయితగానే చెప్పుకున్నాడు.గ్రీన్ రచనా వైశిష్ట్యానికి, ఆలోచనా సరళికీ, తాత్విక దృష్టికి సరైన న్యాయం చేకూర్చాలంటే అతనిని క్యాథలిక్ రచియితగా కంటే మానవతావాది అయిన భావుకునిగా, ద్రష్టగా పరిగణించడం సమంజసం. గ్రీన్ సాధించిన ఘన విజయం ఆతని నవలలో ద్యోతకమయ్యే అమూల్యమైన మోద తాత్త్విక దృష్టి (కామిక్ విషన్) ఆంగ్ల సాహిత్యంలోని కామెడీ, ట్రాజెడీ అనే రెండు విభాగాలూ మ ుఖ్యసాహిత్య ప్రక్రియలు.రచనా వ్యాసంగాన్ని గ్రీన్ ఒక రోగ చికిత్సా విధానం (తెరపీ)గా ఎంచాడు. రచనలు చేయని, సంగీతం కూర్చని, లేదా చిత్రించని వాళ్ళు మానవస్థితిలో ఉన్న ఉన్మాదాన్ని, విచారాన్ని, ఘోరభయాన్ని ఎలా తప్పించుకోగలరని ఒక్కోసారి నేను ఆశ్చర్యపడుతూ ఉంటాను అంటాడు గ్రీన్. జీవితం ఎడల గ్రీన్ అవగాహనలోను, దృష్టిలోను గమనార్హమైన పురోభవృద్ధి పరిణీతి ఉన్నాయి. గడచిన గ్రీన్ రచనా జీవితంలో ముఖ్యంగా మూడు దశలు కనబడుతాయి. మొదటి దశలో కెవలం ఖేద దృష్టిలో అంతర్వాహినిగానే తాత్త్విక దృష్టి కనబడుతుంది. 1938లో ప్రచురించిన బ్రయిటన్ రాక్ (Brighton Rock) గ్రీన్ రచనా జీవితంలో మొదటి దశను పరిపూర్తి కనిపిస్తుంది. రెండవదశలో గ్రీన్ తన తాత్త్విక దృష్టి అభివృద్ధి చెందిన రచనలు కనిపిస్తాయి.ఈ దశలో ముఖ్యమైనది ది పవర్ ఎండ్ ద గ్లోరీ (The Power and The Glory). ఈ దశలో మిగిలిన నవలలకూ మూడవదశలో తీవ్ర తాత్విక దృష్టిలో వెల్లివిరిసిన నాలుగు నవలలకు మధ్య గ్రీన్ అవగాహనా బలం 1960లో ప్రచురించిన ఎ బర్ణ్ట్ అవుట్ కేస్ (A Burnt Out Case) లోపూర్తిగా తెలుస్తుంది. ప్రతి గొప్ప రచయితలోను స్ఫటికీకరణ జరిగి, అతని దృష్టిలోని అతిముఖ్యమైన విషయం స్పష్టంగా చెప్పబడి, అతని ఆంతరంగిక విశ్వం చదువరులందరికి స్పష్టమయ్యే క్షణం వస్తుందని గ్రీన్ తను హెన్రీ జేమ్స్ మీద వ్రాసిన వ్యాసంలో చెప్పాడు. ఆయన ఏప్రల్ 3 1991లో స్విట్జెర్లాండ్ లో మరణించారు.
మూలాలు
వర్గం:నవలా రచయితలు వర్గం:1904 జననాలు వర్గం:1991 మరణాలు
తుపాకి రాముడు
తుపాకి రాముడు 2019, అక్టోబరు 25న విడుదలైన తెలుగు హాస్య చలనచిత్రం. రసమయి ఫిల్మ్స్ పతాకంపై రసమయి బాలకిషన్ నిర్మాణ సారథ్యంలో టి. ప్రభాకర్ దర్శకత్వం వహించిన ఈ చిత్రంలో బిత్తిరి సత్తి, ప్రియ జంటగా నటించారు.
కథ
అనాథైన రాముడు (బిత్తిరి సత్తి) మంచి మనసున్న మనిషిగా ఎదుటివారి కష్టాల్ని తనవిగా భావించి అండగా నిలుస్తుంటాడు. బతుకుతెరువు కోసం తుపాకిరాముడిగా అవతారమెత్తి కోతలు కోస్తూ అందరికి ఆనందాన్ని అందిస్తున్న రాముడు, ఈ సాంకేతిక యుగంలో సామాజిక మాధ్యమాల వల్ల బతకడం కష్టమై జీవనోపాధికోసం వేరే వృత్తికోసం ప్రయత్నాలు చేస్తుంటాడు. తనకు చదువు, ఆస్తులు లేకపోవడంతో పెళ్లిచేసుకోవడానికి అమ్మాయిలెవరూ అంగీకరించపోవడంతో రాముడు చదువుకోవాలని అనుకుంటాడు. ఊరిలో ఉన్న అనిత (ప్రియ) రాముడికి చదువు నేర్పిస్తుంది. అనిత తనపై చూపిస్తున్న ఆదరాభిమానాలకు ముచ్చచపడిన రాముడు అనితను ప్రేమిస్తుంటాడు. ఆమె అవిటితనంతో బాధపడుతుందనే నిజం తెలుసుకున్న రాముడు ఏంచేశాడన్నది మిగిలిన కథ.
పాటలు
ఈ చిత్రానికి దర్శకుడు టి. ప్రభాకర్ సంగీతం అందించాడు.
విడుదల - స్పందన
2019, అక్టోబరు 25న విడుదలైన ఈ చిత్రానికి ప్రేక్షకుల నుండి మంచి స్పందన వచ్చింది.
ప్రీ రిలీజ్‌
2019, అక్టోబరు 20న హైదరాబాదులోని జె.ఆర్.సి. కన్వెన్షన్ హాల్ లో తుపాకి రాముడు ప్రీ రిలీజ్‌ కార్యక్రమం జరిగింది. ఈ కార్యక్రమానికి అతిథులుగా తెలంగాణ రాష్ట్ర మంత్రులు తన్నీరు హరీశ్ రావు, తలసాని శ్రీనివాస యాదవ్, ఈటెల రాజేందర్ బిగ్‌ సీడీని విడుదల చేశారు. ఈ కార్యక్రమంలో నిర్మాత దిల్ రాజు, దర్శకుడు ఎన్.శంకర్, ఎమ్మెల్యేలు కాలే యాదయ్య, ముఠా గోపాల్‌, ఎమ్మెల్సీ కర్నె ప్రభాకర్, నిర్మాత శివకుమార్, నటులు రాజ్ తరుణ్, ప్రియదర్శి, చిత్ర యూనిట్ పాల్గొన్నారు.
ఇతర లంకెలు
వర్గం:2019 తెలుగు సినిమాలు వర్గం:తెలుగు ప్రేమకథ చిత్రాలు
గజ్జెల నాగేశ్
గజ్జెల నాగేశ్‌ తెలంగాణ రాష్ట్రానికి చెందిన రాజకీయ నాయకుడు. ఆయన 17 డిసెంబర్ 2021న తెలంగాణ రాష్ట్ర బేవరేజెస్‌ కార్పొరేషన్‌ చైర్మన్‌గా నియమితుడై, 29  December 2021న భాద్యతలు చేపట్టాడు.
రాజకీయ జీవితం
గజ్జెల నాగేశ్ తెలంగాణ మాలి దశ ఉద్యమ సమయంలో తెలంగాణ రాష్ట్ర సమితి పార్టీలో చేరి ఉద్యంలో క్రియాశీలకంగా పని చేశాడు. ఆయనను కంటోన్మెంట్ అసెంబ్లీ నియోజకవర్గ టిఆర్ఎస్ ఇన్‌చార్జ్‌గా కేసీఆర్ బాధ్యతలు అప్పగించి, 2014 ఎన్నికల్లో పార్టీ టికెట్ దక్కింది. గజ్జెల నాగేశ్ 2014లో తెరాస అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జి. సాయన్న చేతిలో 3,275 స్వల్ప ఓట్లతో ఓడిపోయాడు. ఆ తర్వాత జి. సాయన్న టీఆర్ఎస్ పార్టీలో చేరడంతో గజ్జెల నాగేశ్ కు పార్టీ 2018 ముందస్తు ఎన్నికల్లో టికెట్ దక్కలేదు, దింతో ఆయన టిఆర్ఎస్ రెబల్ గా పోటీ చేసి ఓడిపోయాడు. టిఆర్ఎస్ పార్టీ నిర్ణయాలకు వ్యతిరేకంగా పనిచేశారని కొంతకాలం పాటు ఆయనను పార్టీ సస్పెండ్‌ చేసింది. గజ్జెల నాగేశ్‌ 17 డిసెంబర్ 2021న తెలంగాణ రాష్ట్ర బేవరేజెస్‌ కార్పొరేషన్‌ చైర్మన్‌గా నియమితుడై, 29 డిసెంబర్ 2021న చైర్మన్‌గా భాద్యతలు చేపట్టాడు.
తురక పల్లి
తురక పల్లి ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా, దుత్తలూరు మండలం, భైరవరం రెవెన్యూ గ్రామం,లోని గ్రామం. ఇది ఒక గ్రామం 4 వార్డులు ఉన్నాయి. ఇందులో 2 వార్డులు BC లకు, 1 SC లకి , 1 వార్డు ఓపెన్ కేటగిరీ కి రిజర్వ్ చేయబడింది. ఇది మండల కేంద్రమైన దుత్తలూరు నుండి 10 కి. మీ. దూరం లోను, సమీప పట్టణమైన బద్వేలు నుండి 60 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 120 ఇళ్లతో, 1488 జనాభాతో 1010 హెక్టార్లలో విస్తరించి ఉంది. గ్రామంలో మగవారి సంఖ్య 743, ఆడవారి సంఖ్య 745. షెడ్యూల్డ్ కులాల సంఖ్య 151 కాగా షెడ్యూల్డ్ తెగల సంఖ్య 18. గ్రామం యొక్క జనగణన లొకేషన్ కోడ్ 591785.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటీ, ప్రభుత్వ ప్రాథమికోన్నత పాఠశాల ఒకటీ ఉన్నాయి. సమీప ప్రభుత్వ ఉన్నత పాఠశాల, ప్రభుత్వ ఆదర్శ పాఠశాల,ప్రభుత్వ జూనియర్ కళాశాల దుత్తలూరు లో, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల ఉదయగిరి లో, ప్రభుత్వ వైద్య కళాశాల నెల్లూరులోను, మేనేజిమెంటు కళాశాల, పాలీటెక్నిక్‌లు కావలిలోనూ ఉన్నాయి. సమీప వృత్తి విద్యా శిక్షణ పాఠశాల కావలిలోను, దివ్యాంగుల ప్రత్యేక పాఠశాల నెల్లూరు లోనూ ఉన్నాయి.
పరికిదొన
పరికిదొన, చిత్తూరు జిల్లా, చౌడేపల్లె మండలానికి చెందిన గ్రామం.
మండల సమాచారము
రాష్ట్రము. ఆంధ్ర ప్రదేశ్ మండల కేంద్రము. చౌడేపల్లె జిల్లా. చిత్తూరు, ప్రాంతము. రాయలసీమ., భాషలు. తెలుగు/ టైం జోన్. IST (UTC + 5 30), వాహన రిజిస్ట్రేషను. నెం. AP-03, సముద్ర మట్టానికి ఎత్తు. 596 మీటర్లు., మండలంలోని గ్రామాల సంఖ్య. 45, ఆర్.టి.ఓ. కార్యాలయం. చిత్తూరు, మదనపల్లె, తిరుపతి., మండల జనాభా (2001) - మొత్తం 40,410 - పురుషులు 20,266 - స్త్రీలు 20,144, అక్షరాస్యత (2001) - మొత్తం - 60.43% - పురుషుల అక్షరాస్యత 73.65% - స్త్రీలు 47.17%, మొత్తం గ్రామాలు14,
చుట్టుప్రక్కల మండలాలు
సోమల, పుంగనూరు, పెద్దపంజాని, నిమ్మనపల్లె మండలాలు.
రవాణా సదుపాయము
ఈ గ్రామానికి 10 కి.మీ లోపు రైలు వసతి లేదు. ఇక్కడికి దగ్గరిలోని ప్రధాన రైల్వే స్టేషను కాట్పాడి 78 కి.మీ దూరములో ఉంది.
మూలాలు
https://web.archive.org/web/20140913101654/http://censusindia.gov.in/PopulationFinder/Sub_Districts_Master.aspx?state_code=28&district_code=23
హఫీజ్‌పూర్
హఫీజ్‌పూర్‌,  తెలంగాణ రాష్ట్రం, రంగారెడ్డి జిల్లా, ఇబ్రహీంపట్నం మండలంలోని గ్రామం.